പി.എം. ഗിരീഷ്‌

എഴുത്തുകാരൻ, ഭാഷാശാസ്ത്രജ്ഞൻ എന്നീ നിലകളിൽ പ്രശ്നസ്തനായ വ്യക്തിയാണ് പ്രൊഫസർ (ഡോ.) പി. എം. ഗിരീഷ്‌. 2004ൽ അദ്ദേഹം മദ്രാസ് സർവകലാശാല മലയാളവിഭാഗത്തിൽ അധ്യാപനം ആരംഭിച്ചു. നിലവിൽ മദ്രാസ് സർവകലാശാല മലയാളം വകുപ്പധ്യക്ഷനാണിദ്ദേഹം.  

മലയാളത്തിലെ ധൈഷണികഭാഷാശാസ്ത്രത്തിന്റെ വളർച്ച ആരംഭിക്കുന്നത് 2012ൽ പി. എം. ഗിരീഷ് എഴുതിയ അറിവും ഭാഷയും ധൈഷണികഭാഷാശാസ്ത്രം: ആമുഖം എന്ന ഗ്രന്ഥത്തിലൂടെയാണ്. പുസ്തകത്തിന്റെ പേര് സൂചിപ്പിക്കുന്നതുപോലെ ധൈഷണികഭാഷാശാസ്ത്രം എന്ന നവീന പഠനമേഖലയെ മലയാളത്തിന് പരിചയപ്പെടുത്തുകയാണ് ഈ പുസ്തകം. അറിവും ഭാഷയും എന്ന ഭാഷാശാസ്ത്ര കൃതിക്ക് കേരള സാഹിത്യ അക്കാദമിയു‌‌ടെ ഐ.സി. ചാക്കോ എൻഡോവ്മെന്റ് അവാർഡ് 2015ൽ ലഭിച്ചു. 

മലയാളത്തിലെ ആദ്യ നാനോ നോവൽ നീനോ ഇദ്ദേഹത്തിന്റെ രചനയാണ്. 

 വിദ്യാഭ്യാസം 

 കോഴിക്കോട് ഗവ. ആർട്സ് ആൻഡ് സയൻസ് കോളേജജിൽ നിന്ന് മലയാളസാഹിത്യത്തിൽ ബിരുദം
 കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ബിരുദാനന്തര ബിരുദം
 കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ഭാഷാശാസ്ത്രത്തിൽ എം. ഫിൽ ('കേരളത്തിലെ ആചാരഭാഷ’(1992))
 കാലിക്കറ്റ് യൂണിവേഴ്സിറ്റി മലയാളവിഭാഗത്തിൽ നിന്ന് ഭാഷാശാസ്ത്രത്തിൽ ഡോക്ടറേറ്റ് (‘Socio-linguistic Nature of Cities in Kerala’(1999))

കൃതികൾ
 ഇന്ത്യയിലെ സ്വത്വബോധവും ഭാഷാമനോഭാവവും
കേരളത്തിലെ ആചാരഭാഷ(1998-2008)
അധികാരവും ഭാഷയും (2000)
Critical Discourse Analysis: Linguistic Studies in Malayalam, (LAP, Germany)(2010).
സീറോ ഡിഗ്രി (തമിഴ് നോവൽ പരിഭാഷ) ജി . ബാലസുബ്രമണ്യൻ (Co-Translator)
മെറ്റിൽഡ മീഷേ (നോവൽ) (2003)
നാമം (നോവൽ)
അറിവും ഭാഷയും ധൈഷണികഭാഷാശാസ്ത്രം : അമുഖം 2012/2016
മലയാളം; സ്വത്വവും വിനിമയവും 2013
മലയാളം: തായ് വേരുകൾ പുതുനാമ്പുകൾ (എഡിറ്റർ) 2015
ന്യൂറോ സൗന്ദര്യശാസ്ത്രം (2016)
ജോർജ് ലക്കോഫ് : ഭാഷയുടെ രാഷ്ട്രിയ മനസ് (2016)
ഭാഷാശാസ്ത്രം ചോംസ്കിക്കുമപ്പുറം (2018)(എഡിറ്റ്ർ)
നീനോ (നാനോ നോവൽ) 2022
സാഹിത്യവായനയുടെ ജീവശാസ്ത്രം 2023
സൊരള 2024

അംഗീകാരങ്ങൾ
 കേരള സാഹിത്യ അക്കാദമിയു‌‌ടെ ഐ.സി. ചാക്കോ അവാർഡ് 
 സാമൂഹികശ്രേണീകരണവും മലയാളസാഹിത്യവും എന്ന പഠനത്തിന് കേന്ദ്രസാംസ്കാരിക വകുപ്പിന്റെ ജൂനിയർ റിസർച്ച് ഫെല്ലോഷിപ്പ് ലഭിച്ചു.
ചെന്നൈ മലയാളികളുടെ ഭാഷാദേശവും സ്വത്വവും എന്ന പഠനത്തിന് യു.ജി.സി മേജർ റിസർച്ച് പ്രോജക്ട് ഫെലോഷിപ്പ് ലഭിച്ചു.
അവലംബം

 മലയാളവിഭാഗം, മദ്രാസ് സർവകലാശാല

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ